Diari Oficial de la Generalitat Valenciana


Sumari del DOGV 3567, del 24-08-1999 (1999/7545)

DECRET 125/1999, de 16 d'agost, del Govern Valencià, pel qual s'aprova l'adscripció del centre privat d'ensenyaments superiors Escola Superior d'Estudis Empresarials (ESEE) de l'Institut Social Empresarial (ISE) a la Universitat Miguel Hernández d'Elx.
------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/08/16/125/dof/vci/html**

### Dades del document

Número de DOGV
:   3567

Data del DOGV
:   24-08-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/7545


Data del document
:   16-08-1999

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * Universitat Miguel Hernández
    * ensenyament privat
    * legislació
    * centre d'ensenyament
    * universitat

DECRET 125/1999, de 16 d'agost, del Govern Valencià, pel qual s'aprova l'adscripció del centre privat d'ensenyaments superiors Escola Superior d'Estudis Empresarials (ESEE) de l'Institut Social Empresarial (ISE) a la Universitat Miguel Hernández d'Elx. [1999/X7545]
  
La Universitat Miguel Hernández d'Elx, ha sol·licitat l'autorització de l'adscripció del centre privat d'ensenyaments superiors Escola Superior d'Estudis Empresarials (ESEE) de l'Institut Social Empresarial (ISE).
  
La proposta ha sigut formulada pel Consell Econòmic de la Universitat Miguel Hernández d'Elx, consta en l'expedient el preceptiu conveni d'adscripció i l'informe del Consell d'Universitats. També ha conegut la proposta d'adscripció el Consell Interuniversitari de la Comunitat Valenciana.
  
Per allò, d'acord amb l'article 58 de la Llei Orgànica 11/1983, de 25 d'agost, de Reforma Universitària, i amb l'article 16 del Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, a proposta del conseller de Cultura, Educació i Ciència i prèvia deliberació del Govern Valencià, en la reunió que tingué lloc el dia 16 d'agost de 1999,
  
DECRETE
  
Article 1
  
Autoritzar l'adscripció a la Universitat Miguel Hernández d'Elx del centre privat d'ensenyaments superiors ?Escola Superior d'Estudis Empresarials, (ESEE) de l'Institut Social Empresarial (ISE)?, situat en el carrer de Colom núm. 82-3r, i el carrer del Cronista Carreres, núm. 8, de València.
  
El dit centre impartirà els ensenyaments que conduiran a l'obtenció del títol oficial de Llicenciat en Administració i Direcció d'Empreses.
  
Article 2
  
El centre adscrit es regirà per les normes a què fa referència l'article 6 de la Llei Orgànica 11/1983, de 25 d'agost, de Reforma Universitària, pel conveni d'adscripció i per les seues pròpies normes d'organització i de funcionament, que s'ajustaran al que assenyala l'article 11. a) del Reial Decret 557/1991, de 12 d'abril.
  
Article 3
  
La posada en funcionament de l'ensenyament que impartirà el centre adscrit al qual fa referència est decret l'autoritzarà el conseller de Cultura, Educació i Ciència, prèvia comprovació que s'han complit els compromisos adquirits pel titular i que el Govern ha homologat els títols oficials que expedirà el centre, d'acord amb el que establix el Reial Decret 1496/1987, de 6 de novembre, sobre obtenció, expedició i homologació de títols universitaris.
  
DISPOSICIONS FINALS
  
Primera
  
Facultar el conseller de Cultura, Educació i Ciència per dictar les disposicions necessàries per al compliment i l'execució del que disposa el present decret.
  
Segona
  
Est decret entrarà en vigor l'endemà de la publicació en el Diari Oficial de la Generalitat Valenciana.
  
València, 16 d'agost de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI